U skladu s člankom 7. Pravilnika o mjerilima i načinu korištenja vlastitih prihoda proračunskih korisnika državnog proračuna u nadležnosti Ministarstva rada, mirovinskog sustava, obitelji i socijalne politike, Upravno vijeće Centra za odgoj i obrazovanje Šubićevac, uz prethodnu suglasnost Ministarstva rada, mirovinskoga sustava, obitelji i socijalne politike, na sjednici održanoj 7. srpnja 2022. godine donosi

**PRAVILNIK O MJERILIMA I NAČINU KORIŠTENJA VLASTITIH PRIHODA**

**CENTRA ZA ODGOJ I OBRAZOVANJE ŠUBIĆEVAC**

Članak 1.

Pravilnikom o mjerilima i načinu korištenja vlastitih prihoda Centra za odgoj i obrazovanje Šubićevac (u daljnjem tekstu: Pravilnik) uređuje se način stjecanja i korištenja vlastitih prihoda koje ostvaruje Centar za odgoj i obrazovanje Šubićevac (u daljnjem tekstu: Centar).

Članak 2.

(1) Vlastiti prihodi su prihodi koje Centar ostvaruje od obavljanja poslova na tržištu i u tržišnim uvjetima koji se ne financiraju iz državnog proračuna.

(2) U vlastite prihode Centra ubrajaju se:

- prihodi od obavljanja poslova kuhinje (naplaćeni obroci)

- prihodi od najma poslovnog prostora

- prihodi od prodaje proizvoda nastalih radom učeničke zadruge

Članak 3.

Centar može ostvarivati vlastite prihode bez prethodne suglasnosti mjerodavnog Ministarstva.

Članak 4.

Kod prihoda nastalih od obavljanja poslova kuhinje (naplaćeni obroci) o cijeni obroka odlučuje Upravno vijeće Centra.

Članak 5.

Centar je obvezan mjerodavnom Ministarstvu dostavljati jednom mjesečno izvještaj o ostvarenju i utrošku vlastitih prihoda.

Članak 6.

(1) Vlastite prihodi Centar koristi isključivo za podmirenje troškova povezanih s obavljanjem i razvojem vlastite djelatnosti, na način i prema prioritetima kako slijedi:

- za podmirenje rashoda nastalih realizacijom programa i aktivnosti temeljem kojih su vlastiti prihodi ostvareni,

- za troškove korisnika prava u sustavu socijalne skrbi,

- za materijalne rashode redovitog poslovanja,

- za troškove održavanja nefinancijske imovine.

(2) O načinu korištenja vlastitih prihoda Centra odlučuje ravnatelj.

Članak 7.

Ako se vlastiti prihodi ostvare u iznosu većem od potrebnog za podmirenje troškova iz članka 6. ovog Pravilnika, mogu se koristiti za podmirenje troškova redovne djelatnosti.

Članak 8.

Vlastiti prihodi prikupljeni tijekom jedne kalendarske godine koji se ne utroše za podmirenje troškova nastalih u toj kalendarskoj godini, prebacit će se u sljedeću kalendarsku godinu za podmirenje iste vrste troškova za koje su bili namijenjeni.

Članak 9.

Centar je obvezan vlastite prihode evidentirati sukladno propisima kojima je uređeno proračunsko računovodstvo.

Članak 10.

(1) Na prijedlog ravnatelja Centra, Upravno vijeće će svake kalendarske godine najkasnije do 31. prosinca donijeti Financijski plan Centra u kojem će biti navedena visina očekivanih vlastitih prihoda u narednoj kalendarskoj godini te pregled očekivanog utroška vlastitih prihoda po pojedinim kategorijama troškova.

(2) Ravnatelj Centra će svake godine, najkasnije do 31. siječnja u sklopu Financijskog izvješća za prethodnu godinu, podnijeti Upravnom vijeću izviješće o ostvarenim vlastitim prihodima i o trošenju sredstava iz vlastitih prihoda u prethodnoj kalendarskoj godini.

(3) Ako je došlo do odstupanja u trošenju vlastitih prihoda u prethodnoj kalendarskoj godini predviđenog člankom 5. ovog Pravilnika, ravnatelj Centra obavijestit će Upravno vijeće o uzrocima odstupanja i mjerama za otklanjanje uzroka koje su dovele do tog odstupanja.

Članak 11.

Ovaj Pravilnik stupa na snagu 8. dana od dana objave na Oglasnoj ploči Centra.

KLASA: 011-03/22-01/5

URBROJ: 2182-6-3/1/01-22-1

Predsjednica Upravnog vijeća:

Lucija Makarin, prof.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pravilnik je objavljen na Oglasnoj ploči Centra dana 8. srpnja 2022. godine, a stupa na snagu dana 16. srpnja 2022. godine.

Ravnateljica:

Nataša Tucak, prof. def.

\_\_\_\_\_\_\_\_\_\_\_\_\_\_\_\_\_\_\_\_\_\_